**Ministru kabineta noteikumu**

**“Grozījumi Ministru kabineta 2016. gada 2. augusta noteikumos Nr. 514 “Darbības programmas “Izaugsme un nodarbinātība” 5.4.1. specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” un “Grozījumi Ministru kabineta 2020.gada 18.februāra noteikumos Nr.101 “Darbības programmas “Izaugsme un nodarbinātība” 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” īstenošanas noteikumi”  projektu sākotnējās ietekmes novērtējuma ziņojums**

**(apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu “Grozījumi Ministru kabineta 2016. gada 2. augusta noteikumos Nr. 514 „Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” projekts (**turpmāk** – **5.4.3.2. pasākuma noteikumu projekts**) paredz nosacījumus 5.4.3.2. pasākuma “Kompleksu apsaimniekošanas pasākumu īstenošana *Natura 2000* teritorijās” (**turpmāk** - **5.4.3.2. pasākums**) projektu konkursa organizēšanai. Papildus tiek iesniegts Ministru kabineta noteikumu “Grozījumi Ministru kabineta 2020. gada 18. februāra noteikumos Nr. 101 “Darbības programmas “Izaugsme un nodarbinātība” 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai”īstenošanas noteikumi” projekts (**turpmāk kopā ar 5.4.3.2. pasākuma noteikumu projektu** - **noteikumu projekti**), kas paredz izveidot 5.4.3.1 pasākumu “Eiropas Savienības nozīmes dzīvotņu atjaunošana” (**turpmāk - 5.4.3.1 pasākums**). Paredzēts, ka noteikumu projekti stāsies spēkā atbilstoši MK2009.gada 7.aprīļa noteikumos Nr.300 “Ministru kabineta kārtības rullis” noteiktajai kārtībai.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekti ir izstrādāti pēc Vides aizsardzības un reģionālās attīstības ministrijas (turpmāk – VARAM) iniciatīvas un sagatavoti pamatojoties uz:1. [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums) [20. panta](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20)  13. punktu;
2. Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmu “Izaugsme un nodarbinātība” (turpmāk – DP),

lai nodrošinātu papildu resursu pieejamību Eiropas Savienības (turpmāk – ES) fondu 2014.-2020.gada plānošanas perioda projektu ieviešanai dabas aizsardzības jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija** **un investīciju nepieciešamība**Covid-19 pandēmija ir aktualizējusi bioloģiskās daudzveidības samazināšanas un neilgtspējīgu dabas resursu izmantošanas jautājumus, apliecinot, ka tautsaimniecības pastāvēšana un iedzīvotāju veselība, kā arī labklājība, nav iespējama bez dabas vērtību un ekosistēmu aizsardzības un ilgtspējīgas apsaimniekošanas. Tas redzams arī apstāklī, ka Covid-19 pandēmijas laikā, īpaši saistībā ar pulcēšanās ierobežojumiem iekštelpās, būtiski ir pieaugusi dabas tūrisma objektu popularitāte un *Natura 2000* teritoriju apmeklētība, tāpēc Latvijā saskaņā ar Dabas aizsardzības pārvaldes (turpmāk – DAP) apkopoto informāciju uz dabiskām ekosistēmām palielinās antropogēnā slodze. Arī Vidzemes augstskolas 2020.gadā izstrādātā ģeotelpiskās datu uzkrāšanas platformas informācija parāda, ka Covid-19 noteikto ierobežojumu ietekmē apmeklētāju pieaugums dabas takās ir būtiski pieaudzis, jo iedzīvotāji nevarēdami ceļot uz ārzemēm vai apmeklēt kultūras pasākumus, aizvien aktīvāk izvēlējās apceļot Latviju.Lai ierobežotu Covid-19 infekcijas izplatību Latvijā, MK 2020. gada 6. novembrī atkārtoti[[1]](#footnote-2) izsludināja ārkārtējo situāciju[[2]](#footnote-3) Latvijā līdz 2020. gada 6. decembrim, kas tika pagarināta līdz 2021. gada 6. aprīlim. Latvijā tika ieviesti drošības pasākumi un ierobežojumi sakarā ar ārkārtējo situāciju, kā arī pasākumi, ko īsteno citas valstis Covid-19 infekcijas izplatības ierobežošanai, tai skaitā vairākās populārās īpaši aizsargājamās dabas teritorijās ir bijusi nepieciešamība slēgt dabas takas un skatu torņus, kuros nav iespējas nodrošināt vienvirziena apmeklētāju kustību un atbilstošu distanci starp apmeklētājiem, kā arī kuros apmeklētāju skaits pārsniedza izveidotās infrastruktūras kapacitāti. Tā kā īpaši Covid-19 pandēmijas laikā ir pieaugusi iedzīvotāju vēlme pēc dabas tūrisma, tas ir radījis arī negatīvas tendences dabas tūristiem atklājot jaunus maršrutus, kas nav speciāli izveidoti un labiekārtoti dabā ar atbilstošu infrastruktūru, kas veicināja jaunu antropogēnās slodzes pieaugumu, t.sk. neplānotu taku izveidošanos un vides piesārņojumu vietās, kas nav piemērotas tūrismam specifisko dabas vērtību, biotopu vai tur mītošo dzīvnieku un augu dēļ.Lai nodrošinātu pieaugošo dabas tūrisma pieprasījumu, nenoplicinot dabas vērtības un saglabājot ekoloģisko līdzsvaru, īpaši aizsargājamās dabas teritorijās *(Natura 2000*), ir nepieciešama kompleksu risinājumu ieviešana gan veidojot antropogēno slodzi mazinošu un epidemioloģiski drošu dabas tūrisma un izglītības infrastruktūru, gan atjaunojot ES nozīmes sugu un biotopu dzīvotnes, tādējādi veicinot labvēlīga aizsardzības stāvokļa sasniegšanu un radot piemērotus apstākļus ilgtspējīgai biotopu un sugu dzīvotņu pastāvēšanai saskaņā ar bioloģiskās daudzveidības saglabāšanas mērķiem, vienlaicīgi, ievērojot epidemioloģiskās drošības prasības.Tādēļ DP grozījumos, kas Eiropas Komisijā (turpmāk – EK) apstiprināti 2021. gada 30. jūnijā, tika iekļauts priekšlikums atlikumus no 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” (turpmāk - 5.2.1.2. pasākums) trešās atlases kārtas Kohēzijas Fonda (turpmāk – KF) finansējuma novirzīt pasākumiem ES nozīmes dzīvotņu aizsardzības labvēlīga statusa nodrošināšanai 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” (turpmāk – 5.4.3. SAM) ietvaros, veidojot jaunu pasākumu, kura ietvaros paredzēta kompleksu apsaimniekošanas risinājumu ieviešanai *Natura* *2000* teritorijās, izbūvējot epidemioloģiskās drošības prasībām atbilstošu infrastruktūru, kas mazina un/vai regulē antropogēno slodzi, un atjaunojot dabiskās ekosistēmas. DP grozījumos bija iespējama tikai KF finansējuma pārdale, tādejādi novirzot finansējumu 5.4.3.SAM pasākumiem. DP grozījumi ietver finansējuma pārdali uz intervences kategoriju Nr. 086 “*Natura 2000 teritoriju aizsardzība, atjaunošana un ilgtspējīga lietošana*”.Tā kā tiek paredzēts jauns pasākums 5.4.3.SAM ietvaros, tad noteikumu projektu grozījumi ietver izmaiņas abu MK noteikumu nosaukumos, paredzot nodalīt 5.4.3.1. pasākumu “Eiropas Savienības nozīmes dzīvotņu atjaunošana” un 5.4.3.2. pasākumu “Kompleksu apsaimniekošanas pasākumu īstenošana *Natura* *2000* teritorijās”. Turpmāk 5.4.3.SAM ietvaros 2021. gada 17. februārī noslēgtā vienošanās starp Centrālo finanšu un līgumu aģentūru (turpmāk – CFLA) un DAP par projekta Nr. 5.4.3.0/20/I/001 “Apsaimniekošanas pasākumu veikšana īpaši aizsargājamās dabas teritorijās un mikroliegumos biotopu un sugu aizsardzības stāvokļa uzlabošanai” (turpmāk – DAP projekts) īstenošanu tiks īstenota 5.4.3.1. pasākuma “Eiropas Savienības nozīmes dzīvotņu atjaunošana” ietvaros, ieguldījumus veicot tikai biotopu un sugu dzīvotņu atjaunošanā. Savukārt 5.4.3.2. pasākuma noteikumu projekts paredz īstenot jaunu atklātu projektu iesniegumu atlasi pašvaldībām kompleksu risinājumu ieviešanai, kas vērsta uz antropogēno slodzi mazinošas infrastruktūras ierīkošanu uzlabojot epidemioloģisko drošību populāros dabas tūrisma objektos, kā arī radot risinājumus efektīvai un drošai apmeklētāju plūsmas nodrošināšanai un ES nozīmes biotopu un sugu aizsardzības stāvokļa *Natura 2000* teritorijās uzlabošanu, t.sk. īstenojot pasākumus bioloģiskās daudzveidības veicināšanai un ekosistēmu aizsardzībai. 5.4.3.2.pasākums paredz līdzīgus atbalsta nosacījumus kā 5.4.1.1.pasākumi un 5.4.3.1.pasākumi un piemērojot pamatā 5.4.1.1.pasākuma projektu vērtēšanas kritērijus, iekļaujot arī tajos dzīvotņu atjaunošanas komponenti.**Investīciju atbalsta nosacījumi un sasniedzamie rezultāti.**Ņemot vērā augsto projektu iesniedzēju interesi par 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura* *2000* teritorijās” (turpmāk – 5.4.1.1.pasākums) projekta iesniegumu atlases konkursu 2016. gadā, kurā tika pieteikts 31 projekts, bet apstiprināti tika tikai 13 projekti, kas ir veiksmīgi īstenoti ar augstu pienesumu sasniegtajiem iznākuma rādītājam, ar līdzīgiem nosacījumiem tiek plānota arī jaunā 5.4.3.2. pasākuma projektu īstenošana, papildus iekļaujot dabas atjaunošanas komponenti, lai palielinātu tiešo ieguldījumu dabisko ekosistēmu stāvokļa uzlabošanai.5.4.3.2. pasākumu mērķis ir mazināt antropogēnās slodzes, tai skaitā tūrisma, eitrofikācijas, erozijas un vides piesārņojuma iespējamo ietekmi uz īpaši aizsargājamiem biotopiem un sugām, veidojot kvalitatīvu, epidemioloģiski drošu tūrisma un dabas izziņas infrastruktūras tīklu, kā arī tas paredz kompleksu apsaimniekošanas risinājumu ieviešanu *Natura* *2000* teritorijās, lai veicinātu ES nozīmes biotopu un sugu dzīvotņu labvēlīga aizsardzības stāvokļa sasniegšanu.5.4.3.2 pasākums tiek īstenots *Natura 2000* tīkla teritorijās un tām piegulošās teritorijās, kurās saskaņā ar īpaši aizsargājamās dabas teritorijas dabas aizsardzības plāniem paredzēta tūrisma infrastruktūras izveide un ir nepieciešama ES nozīmes biotopu un sugu dzīvotņu atjaunošana. Netiek atbalstīti pasākumi objektos, kuriem ir bijis vai ir paredzēts atbalsts 5.5.1. specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ietvaros.5.4.3.2. pasākuma īstenošanai (intervences kods Nr. 086 “*Natura 2000* teritoriju aizsardzība, atjaunošana un ilgtspējīga lietošana”) tiek novirzīts papildu KF finansējums 4 835 067 EUR no 5.2.1.2. pasākuma (intervences kods Nr. 017 “Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)”) projektu iesniegumu trešās atlases kārtas otrā uzsaukuma atlases, kura noslēdzās 2021. gada februārī (ar finansējuma atlikumu 5.2.1.2. pasākuma projektu iesniegumu vērtēšanas laikā nebija iespējams atbalstīt nākošo prioritātes kārtībā sarindoto projektu pilnā apjomā). Pārdale neietekmēs 5.2.1. specifiskā atbalsta mērķa plānotos iznākuma rādītājus. 5.4.3.2. pasākuma plānotie projekti nodrošinās DP noteiktā iznākuma rādītāja (kods “5.4.3.ak (CO23)” “*to dzīvotņu platība, kas saņem atbalstu, lai panāktu labāku aizsardzības pakāpi*”) uzlabošanu 22 200 ha apmērā, nodrošinot DP 5.4.3. SAM iznākuma rādītāja sasniegšanu pilnā apmērā (t.i., 36 000 ha), kas noteikts ar DP grozījumiem 2021. gada 30. jūnijā. 5.4.3.2. pasākuma noteikumu projektā atbilstoši 5.4.1.1.pasākuma ietvaros noslēgtajiem projektu līgumiem tiek precizēts 5.4.1.1.pasākuma pieejamais kopējais attiecināmais finansējums, tai skaitā Eiropas Reģionālās attīstības fonda (turpmāk – ERAF) finansējums un nacionālais finansējums (pašvaldību finansējums, valsts budžeta dotācija pašvaldībām, valsts budžeta finansējums, privātais finansējums).Izvērtējot 5.4.1.1. pasākuma ietvaros īstenoto projektu efektivitāti, lai dzīvotnei panāktu labāku aizsardzības pakāpi, uz 1 ha ietekmētās teritorijas, vidēji ir nepieciešami attiecināmo izmaksu ieguldījumi 120 EUR apmērā. Turpretī 5.4.3. SAM ietvaros DAP projekta vidējās attiecināmās izmaksas, uz 1 ha ietekmētās teritorijas, ir 256 EUR, bet tieši ieguldījumi uz 1 ha sasniedz pat 2000 EUR. Tādejādi, ņemot vērā komplicēto aktivitāšu tvērumu 5.4.3.2.pasākuma ietvaros, inflācijas izmaiņas kopš 2016.gada un neattiecināmo izmaksu proporciju 33% apmērā 5.4.1.1. pasākuma īstenoto projektu ietvaros, lai sasniegtu DP noteikto 5.4.3. SAM iznākuma rādītāju un nodrošinātu, ka ES nozīmes dzīvotņu atjaunošanas darbības tiek veiktas vismaz 4% apmērā no projekta plānotajām kopējām dzīvotņu platībām, vienlaikus, vienlaikus vismaz 20 % no Kohēzijas fonda finansējuma ir paredzēts biotopu un sugu dzīvotņu atjaunošanas darbību nodrošināšanai. Tiek palielinātas 5.4.3.2. pasākuma viena projekta attiecināmās KF izmaksas līdz 797 500 EUR un KF finansējuma tiek paredzēts biotopu un sugu dzīvotņu atjaunošanas darbību nodrošināšanai projekta ietvaros, kā arī lai veicinātu labāka aizsardzības stāvokļa sasniegšanu ES nozīmes sugām un biotopiem. Lai nodrošinātu kompleksāku pasākumu īstenošanu *Natura 2000* teritorijās, tādejādi sniedzot lielāku ieguldījumu projekta mērķiem, tiek noteikts minimālais viena projekta KF finansējums 250 000 EUR.5.4.3.2. pasākuma ietvaros projekta iesniedzējs ir pašvaldība vai tās izveidota iestāde, kuras funkcijās ietilpst *Natura 2000* teritorijas vai tai piegulošās teritorijas apsaimniekošana, kurā projekta ietvaros paredzēti infrastruktūras būvdarbi un ES nozīmes biotopu un sugu dzīvotņu atjaunošanas darbības. Projektus var īstenot kopā ar sadarbības partneriem: valsts tiešās pārvaldes iestādēm, pašvaldībām vai to iestādēm, valsts un pašvaldību kapitālsabiedrībām vai fiziskām personām, kuras ir noteiktas 5.4.3.2. pasākuma noteikumu projekta 131.punktā. 5.4.3.2. pasākuma ietvaros nav paredzētas aktivitātes, kurām atbalsts kvalificējas kā komercdarbības atbalsts un netiek atbalstītas projekta iesniedzēja vai sadarbības partnera aktivitātes, kurām atbalsts ir kvalificējams kā komercdarbības atbalsts. Atbalsts tiek sniegts pārvaldes uzdevumu, tajā skaitā deleģēto pārvaldes uzdevumu, izpildes nodrošināšanai. Prasības sadarbības partneriem un izvirzītie kritēriji nodrošina, ka pasākumu ietvaros komercdarbības atbalsts netiek sniegts. Projekta īstenošanas rezultātā radušies ieņēmumi nevar pārsniegt infrastruktūras uzturēšanai nepieciešamā finansējuma apmērus.5.4.3.2.pasākuma projektu iesniegumus iesniedz, izmantojot Kohēzijas Politikas fondu vadības informācijas sistēmu. Lai atbalsts tiktu sniegts pēc iespējas plašākā Latvijas teritorijā, t.sk. ņemot vērā ierobežoto pieejamo finansējuma apjomu tiek noteikts, ka 5.4.3.2.pasākuma ietvaros projekta iesniedzējs par katru *Natura 2000* teritoriju un tām funkcionāli piegulošo teritoriju var iesniegt vienu projekta iesniegumu.Vienlaikus par teritoriju, kura atrodas vairāku pašvaldību teritorijās, var iesniegt vienu kopēju vai vairākus atsevišķus projektu iesniegumus atkarībā no īpaši aizsargājamās dabas teritorijas dabas aizsardzības plānā paredzētās infrastruktūras rakstura, izvietojuma un savstarpējās sasaistes un paredzētajām ES nozīmes biotopu un sugu dzīvotņu atjaunošanas darbībām atbilstoši spēkā esošajam īpaši aizsargājamās dabas teritorijas dabas aizsardzības plānam vai apstiprinātam sugu un biotopu aizsardzības plānam.Jēdziens “saimnieciskā darbība” 5.4.3.2. noteikumu projektā tiek lietots saskaņā ar komercdarbības atbalsta tiesisko regulējumu un atbilstoši EK paziņojumam par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) (turpmāk – Paziņojums). Atbilstoši minētajam Paziņojumam saimnieciskā darbība ir ikviena darbība, kas ietver preču un pakalpojumu piedāvāšanu tirgū.5.4.3.2. noteikumu projekts paredz, ka zemes vienības vai to daļa, kurā tiks veiktas projekta darbības ir projekta iesniedzēja vai sadarbības partnera (atbilstoši sadarbības partnera veidam) īpašumā, tiesiskajā valdījumā vai turējumā projekta īstenošanas laikā un vismaz piecus gadus pēc noslēguma maksājuma veikšanas – projekta pēcuzraudzības laikā. Ja projekta mērķa sasniegšanai nepieciešams veikt ieguldījumus trešās personas īpašumā, kas atrodas 5.4.3.2.pasākuma mērķteritorijā, projekta iesniedzējs vai sadarbības partneris var slēgt vienošanos ar nekustamā īpašuma īpašnieku par bezatlīdzības nekustamā īpašuma apbūves tiesībām vai tā tiesisko valdītāju par bezatlīdzības turējumu. Lai sasniegtu 5.4.3.2.pasākuma mērķi, atšķirībā no 5.4.1.1.pasākuma, ir paplašināts projektos atbalstāmo darbību loks. 5.4.3.2. pasākuma ietvaros paredzētas atbalstāmās darbības ir noteiktas 5.4.3.2. pasākuma noteikumu projekta 261.punktā, nosakot projektu vadības un uzraudzības, infrastruktūras izveides, modernizācijas un pārbūves darbības, ievērojot epidemioloģiskās drošības prasības, un darbības ES nozīmes biotopu un sugu dzīvotņu atjaunošanai. Atbalstāmās darbības ir saskaņā ar spēkā esošu *Natura 2000* teritorijā ietilpstošas īpaši aizsargājamās dabas teritorijasdabas aizsardzības plānu un sugu vai biotopu aizsardzības plānu. Nosacījumu, ka projekta darbības ir atļautas *Natura 2000* teritorijā, kurā ir izstrādāts un spēkā esošs īpaši aizsargājamās dabas teritorijas dabas aizsardzības plāns ir noteikts ar mērķi, lai veicinātu pasākumu īstenošanu jau izstrādātos īpaši aizsargājamās dabas teritorijas dabas aizsardzības plānos, kā arī ņemot vērā to, ka antropogēno slodzi mazinošas infrastruktūras izveidei ir jāsaņem gan būvatļaujas, gan Valsts vides dienesta izsniegti tehniskie noteikumi. Savukārt projektu īstenošanas laiks ir noteikts īss, jo arī ES fondu plānošanas periods noslēdzas, tad darbības *Natura 2000* teritorijās, kurām nav spēkā esošu īpaši aizsargājamās dabas teritorijas dabas aizsardzības plānu, var radīt sarežģījumus iekļauties noteiktajā laika rāmī (daļai darbību, kas nav paredzētas īpaši aizsargājamās dabas teritorijas dabas aizsardzības plānos, var nākties piemērot ietekmes uz vidi sākotnējos izvērtējumus). Lai 5.4.3.2. pasākuma projektos nodrošinātu precīzu un atbilstošu atjaunošanas darbību īstenošanu ES nozīmes sugu un biotopu dzīvotnēm, kā arī nodrošinātu to ilgtermiņa uzturēšanu un dzīvotņu aizsardzības stāvokļa uzlabošanos, var tikt izmantots sugu un biotopu aizsardzības jomā sertificēta eksperta vai kokkopja (arborista) atzinums.5.4.3.2.pasākuma ietvaros paredzēts veikt plaša spektra atjaunošanas darbību kopumu ES nozīmes sugu un biotopu aizsardzības stāvokļa uzlabošanai atkarībā no dzīvotnes veida un izstrādātās atjaunošanas tehniskās specifikācijas katrai darbību veikšanas vietai, kas var ietvert hidroloģiskā režīma atjaunošanu, ūdens līmeņa stabilizēšanu, grāvju un grunts tīrīšanu, dambju izveidi, u.c. hidrotehniskus pasākumus, koku un krūmu izplatības ierobežošanu, frēzēšanu, pļaušanu, sugu sastāva veidošanu u.c. biotehniskus pasākumus, kā arī inženierbūvju (piemēram, aizsprosts, dambis, grāvis, žogs u.c.) labiekārtojuma elementu un mazo arhitektūras formu ar dabā balstītiem risinājumiem izveidi. Dabā balstīti risinājumi saprotami kā darbības, lai aizsargātu, ilgtspējīgi pārvaldītu un atjaunotu dabiskas vai pārveidotas ekosistēmas, kas atdarina vai izmanto ekosistēmu pakalpojumus, piemēram, kukaiņu mājas, biofiltri ūdens filtrēšanai un uzsūkšanai, kārklu žogi erozijas kontrolei kāpās, dažādu sugu ceļi un risinājumi sugu migrācijas nodrošināšanai, kas ir nepieciešami vides funkcionalitātes uzlabošanai ES nozīmes sugu un biotopu dzīvotnēs, u.c. Īpaši aizsargājamās dabas teritorijas dabas aizsardzības plānā paredzētās infrastruktūras izveidi projektā var apvienot ar veselības maršrutu. 5.4.3.2.pasākuma ietvaros projekta iesniedzējs atsevišķi aprēķina un sniedz aprakstu par projekta ietekmi uz iznākuma rādītāja sasniegšanu saskaņā ar DAP izstrādātām un tīmekļvietnē publicētām metodikām par projektu ieguldījuma efektivitātes novērtēšanu saistībā ar plānoto infrastruktūru un iesniedz DAP informāciju, lai DAP aprēķinātu projekta ietekmi uz ES nozīmes biotopu un sugu dzīvotņu atjaunošanas darbībām vismaz 30 darba dienas pirms projekta iesnieguma iesniegšanas termiņa. Iznākuma rādītāja aprēķināšanā “*to dzīvotņu platība, kas saņem atbalstu, lai panāktu labāku aizsardzības pakāpi*” tiks izmantota 5.4.1.1. pasākuma un 5.4.3.SAM izmantotās metodikas ietekmēto ES nozīmes biotopu un sugu dzīvotņu platību aprēķināšanai, lai panāktu labāku aizsardzības pakāpi, noteikšanai. Projekta iesniedzējs iesniedz informāciju par projektā paredzētajām ES nozīmes biotopu un sugu dzīvotņu atjaunošanas platībām ģeotelpisku datu formātā saskaņā ar DAP noteikto datu datnes struktūru un formātu par platībām, kurās plānots veikt projektā paredzētos atjaunošanas pasākumus, un galveno darbību aprakstu, lai DAP varētu veikt aprēķinu par ES nozīmes biotopu un sugu dzīvotņu atjaunošanas darbību labvēlīgi ietekmēto platību. Taču attiecībā uz infrastruktūras ierīkošanu projekta iesniedzējs sniedz DAP datus par būvprojekta minimālo sastāvu vai būvprojektu un ģeotelpiskos datus saskaņā ar DAP noteikto datu datnes struktūru un formātu ar piesaisti Latvijas ģeodēzisko koordinātu sistēmai, kurā redzama plānotās infrastruktūras trase, platība un novietojums, lai saņemtu atzinumu par projektā plānoto darbību atbilstību īpaši aizsargājamās dabas teritorijas dabas aizsardzības plānam un par kompleksu pieeju izveidojamās infrastruktūras plānošanā. Projektu pieteicējs pievieno arī aprēķinu par infrastruktūras ierīkošanas ietekmi uz 5.4.3.2. iznākuma rādītāju, lai pārliecinātos par atbilstību DAP izstrādātajai metodikai. Saskaņā ar 5.4.3.2. pasākuma noteikumu projekta 21.punktu DAP 15 darba dienu laikā sniedz atzinumu par projekta atbilstību 5.4.3.2. pasākuma noteikumu projekta nosacījumiem. Ņemot vērā, ka ir nepieciešams paredzēt samērīgu laiku projekta dokumentācijas sagatavošanai, t.sk. precizējumu sagatavošanai un iesniegšanai DAP atzinuma saņemšanai, tiks noteikts, ka projektu atlases termiņš ir ne mazāks par trim mēnešiem.5.4.3.2. pasākuma projektu īstenošanas laikā jānodrošina informācijas aktualizēšana par projektu ne retāk kā reizi sešos mēnešos projekta iesniedzēja un sadarbības partneru tīmekļa vietnēs un vispārējās ES fondu komunikācijas un vizuālās identitātes prasības, atsevišķa grāmatvedības uzskaite par finansējuma izlietojumu projektā un nodrošināšana, ka projektā plānotie darbi netiek finansēti, kā arī tos nav plānots finansēt no citiem valsts, pašvaldības un ārvalstu finanšu atbalsta instrumentiem, veikta ES nozīmes dzīvotņu atjaunošanas darbību uzraudzība un kontrole, kā arī to foto fiksācija pirms un pēc darbu veikšanas. Plānojot projekta laika grafiku un veicot projekta darbības, tiek ņemta vērā darbiem nepieciešamā sezonalitāte.Lai nodrošinātu atskaitīšanos EK par DP uzraudzības rādītāju izpildi 5.4. ieguldījumu prioritātē, ievērojot ziņojuma par Eiropas Padomes 1992.gada 21.maija direktīvas 92/43/EEK *par dabisko dzīvotņu, savvaļas faunas un floras aizsardzību* un Eiropas Parlamenta un Padomes 2009. gada 30. novembra direktīvas 2009/147/EK *par savvaļas putnu aizsardzību* ieviešanu izstrādes termiņus, DAP līdz 2023.gada 31.decembrim ir jāsagatavo izvērtējums un jānosaka uz 2023.gadu sasniegtā 5.4.1. SAM un 5.4.3. SAM piemērojamā kopējā DP rezultāta rādītāja vērtība. Tādejādi projekta īstenotājs līdz 2023. gada 1. novembrim apkopo un iesniedz DAP informāciju par projekta īstenošanas rezultātiem un ietekmi uz ES nozīmes biotopu un sugu dzīvotņu aizsardzības stāvokli un 5.4.3.2. pasākuma noteikumu[[3]](#footnote-4) 6.2. apakšpunktā minētajiem rādītājiem, ko sagatavojis sugu un biotopu aizsardzības jomā sertificēts eksperts. Attiecīgi 5.4.3.2. pasākuma noteikumu projekts paredz noteikt maksimāli pieļaujamo projekta īstenošanas termiņu līdz 2023. gada 31. oktobrim. Projekta īstenotājs un tā sadarbības partneri vismaz piecus gadus pēc noslēguma maksājuma veikšanas nodrošina projekta rezultātu uzturēšanu un apsaimniekošanu saskaņā ar spēkā esošu īpaši aizsargājamās dabas teritorijas dabas aizsardzības plānu, sugu un biotopu aizsardzības plānu vai sugu un biotopu aizsardzības jomā sertificēta eksperta vai kokkopja (arborista) atzinumu, nodrošina epidemioloģiskās drošības prasības ierīkotajos infrastruktūras objektos, kā arī nodrošina īpašuma, tiesiskā valdījuma vai turējuma tiesības uz zemes vienībām vai to daļām, kurās veikti specifiskā atbalsta ieguldījumi. Projekta iesniedzējs un sadarbības partneri projekta rezultātu uzturēšanai, kur tas ir attiecināms, var izmantot lauku attīstības programmas maksājumus, kas nav kvalificējami kā atbalsts lauksaimniecības ražošanai. Projekta rezultātu uzturēšanas plāns, tai skaitā par epidemioloģisko prasību nodrošināšanu, tiek pievienots projekta iesniegumam.  |
| 3. | Projekta izstrādē iesaistītās institūcijas un publiskās personas kapitālsabiedrības | 5.4.3.2. pasākuma noteikumu projekta atlases kritēriji tiks saskaņoti ES struktūrfondu un KF 2014.–2020.gada plānošanas perioda Uzraudzības komitejas (turpmāk – Uzraudzības komiteja) Vides aizsardzības un resursu izmantošanas efektivitātes prioritārā virziena apakškomitejā un apstiprināti Uzraudzības komitejā, kuras sastāvā ir iekļauti arī sadarbības, sociālie, nevalstiskā sektora un reģionālie partneri. MK noteikumu projektu izstrādes gaitā ir noskaidrots DAP kā kompetentās iestādes dabas aizsardzībā un apsaimniekošanā viedoklis un saskaņoti MK noteikumu projekti. Noteikumu projektus sagatavoja VARAM. |
| 4. | Cita informācija | 5.4.3.2. pasākumam ir netieša pozitīva ietekme uz horizontālā principa „Ilgtspējīga attīstība” īstenošanu un rezultātu sasniegšanu. 5.4.3.2. pasākumam pasākumiem ir netieša pozitīva ietekme uz horizontālā principa “Vienlīdzīgas iespējas” īstenošanu un rezultātu sasniegšanu, tādejādi projektu iesniegumu vērtēšanas kvalitātes kritērijos ir iekļauts horizontālā principa „Vienlīdzīgas iespējas” kritērijs, kura izpildes gadījumā projekts saņems papildu punktu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektos ietvertais tiesiskais regulējums tieši attiecas uz finansējuma saņēmējiem, finansējuma saņēmēja sadarbības partneriem, VARAM kā atbildīgo iestādi un CFLA kā sadarbības iestādi. Taču 5.4.3.2. pasākuma noteikumu projekts netieši ietekmēs arī projekta teritorijas zemju īpašniekus, valdītājus, lietotājus un/vai to apsaimniekotājus, tuvumā esošos komersantus, it īpaši tos, kuri darbojas tūrisma, ēdināšanas vai naktsmītņu pakalpojumiem saistītās jomās un sabiedrību, kas izmantos sniegtos ekosistēmu pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Kopumā SAM 5.4.3. īstenošanai ir paredzama plaša ietekme uz tautsaimniecību un sabiedrībai nozīmīgiem pakalpojumiem, kuri ir noteikti 2018.gada 31.novembra Finanšu ministrijas izvērtējumā (FM 2018 /73 (TP IZV) “Biotopu un sugu aizsardzības labvēlīga statusa atjaunošanas pasākumu sociāli ekonomiskais novērtējums”.5.4.3.2. pasākuma rezultātā tiks gūti arī sociālekonomiski labumi un prognozējama netieša pozitīva ietekme uz tautsaimniecības attīstību kopumā, tai skaitā saskaņā ar sākotnējā paplašinātā novērtējumā veikto ieguvumu analīzi, secināms, ka veselīga ekosistēma jeb biotopu komplekss ir nozīmīgs resurss, kas rada iespējas ilgtspējīgai tautsaimnieciskai attīstībai vietējās pašvaldības mērogā. ES nozīmes biotops labvēlīgā aizsardzības stāvoklī vairumā gadījumu nozīmē arī pievilcīgu tūrisma vidi, kas rada pamatu vietējās uzņēmējdarbības attīstībai.Nav paredzams, ka 5.4.3.2. pasākuma īstenošanai būs tieša ietekme uz administratīvajām procedūrām un to izmaksām. |
| 3. | Administratīvo izmaksu monetārs novērtējums | Noteikumu projekti šo jomu neskar. |
| 4. | Atbilstības izmaksu monetārs novērtējums | Noteikumu projekti šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 2 417 533 | 0  | 2 417 534 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 2 417 533 | 0 | 2 417 534 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 2 844 157 | 0 | 2 844 158 | **0** |
| 2.1. valsts pamatbudžets | 0 | 0 | 0 | 2 502 858 | 0 | 2 502 859 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 341 299 | 0 | 341 299 | 0 |
| 3. Finansiālā ietekme | **0** | 0 | 0 | -426 624 | 0 | -426 624 | 0 |
| 3.1. valsts pamatbudžets | 0 | 0 | 0 | -85 325 | 0 | -85 325 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -341 299 | 0 | -341 299 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -426 624 | X | -426 624 | 0 |
| 5.1. valsts pamatbudžets | 0 | -85 325 |  -85 325 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -341 299 | -341 299 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 5.4.3.2. pasākuma projektu iesniegumu atlases kārtas īstenošanai kopējais attiecināmais finansējums ir 5 688 315 EUR, t.sk. KF finansējums ir 4 835 067 EUR un nacionālais finansējums ir 853 248 EUR. Aprēķinos par 5.4.3.2. pasākumu tiek piemērota 85% KF likme, kas ir maksimālā likme šajā atlases kārtā un valsts budžeta dotācijas pašvaldībām 20% apmērā no nacionālā finansējuma. Tiek norādīta ietekme uz pašvaldību vai valsts budžetu kā daļu no līdzfinansējuma segšanai nepieciešamā finansējuma, jo lielākoties projektu iesniedzēji 5.4.3.2. pasākumā ir pašvaldības vai to izveidota iestāde.2022.gadam kopējās izmaksas plānotas 2 844 158 EUR, tajā skaitā KF finansējums 2 417 534 EUR, valsts budžeta dotācijas finansējums 85 325 EUR un pašvaldības budžets 341 299 EUR. 2022.gadā plānots veikt KF avansa maksājumus indikatīvi 50% apmērā.2023.gadam kopējās izmaksas plānotas 2 844 158 EUR, tajā skaitā KF finansējums 2 417 534 EUR, valsts budžeta dotācijas finansējums 85 325 EUR un pašvaldības budžets 341 299 EUR.2024.gadā izmaksas netiek plānotas, jo 2023.gada 31.oktobris ir maksimāli pieļaujamais projekta īstenošanas termiņš, tādējādi visiem projektu noslēguma maksājumi indikatīvi būs veikti līdz 2023. gada 31. decembrim. Saskaņā ar MK 2019. gada 11. oktobra sēdes protokola Nr. 47 3.§ MK „Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – Informatīvais ziņojums):1. 5.1.5.punktu tika atbalstīts priekšlikums par ERAF finansējuma atlikuma pārdali 316 668 EUR apmērā no 5.4.1.1.pasākuma uz 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākumu “Pakalpojumu infrastruktūras attīstība deinstitucionalizācijas plānu īstenošanai”, jo visu 5.4.1.1.pasākuma projektu īstenošana ir pabeigta;
2. Informatīvā ziņojuma 1.pielikumā tika noteikts, ka specifiskā atbalsta mērķa 5.1.1. “Novērst plūdu un krasta erozijas risku apdraudējumu pilsētu teritorijās” īstenošanai no 5.4.1.1.pasākuma ir piešķirts finansējums 10 611 EUR apmērā.

Attiecīgi Informatīvajam ziņojumam ar 2020.gada 28.jūlija MK sēdes protokollēmumu Nr.46 13§ tika atbalstīts priekšlikums par ERAF finansējuma atlikuma pārdali 316 668 EUR apmērā no 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” uz 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākumu “Pakalpojumu infrastruktūras attīstība deinstitucionalizācijas plānu īstenošanai”. Kā arī 2020. gada 9. septembrī tika veikti grozījumi MK 2016. gada 9. augusta noteikumos Nr. 519 „Darbības programmas “Izaugsme un nodarbinātība” 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi” un grozījumi 2020. gada 2. septembra MK 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi”” ar kuriem tika izmantots ar Informatīvo ziņojumu no 5.4.1.1.pasākuma piešķirtais finansējums 10 611 EUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekti šo jomu neskar. |
| 8. Cita informācija | Izdevumus sedz no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 5.4.3.2. pasākuma noteikumu projekts saistīts ar 5.4.3.1. pasākuma noteikuma projektu. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006* (turpmāk – Eiropas Parlamenta un Padomes regula Nr.1303/2013).EK 2014. gada 3. marta regula Nr. 480/2014 *ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu.* |
| 2. | Citas starptautiskās saistības | Noteikumu projekti šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Parlamenta un Padomes Regulas Nr.1303/2013XII pielikuma 2.2.apakšpunkts | Noteikumu projekta 37.1.apakšpunkts | Vienība tiek ieviesta pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekti šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekti šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekti šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Noteikumu projekti šo jomu neskar. | Noteikumu projekti šo jomu neskar. | Noteikumu projekti šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekti šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrību noteikumu projekti skar tikai pastarpināti, līdz ar to noteikumu projekti netika publicēti VARAM tīmekļvietnē, ievērojot noteikumu projektu virzības steidzamību saistībā ar papildu resursu pieejamību ES fondu 2014.-2020. gada plānošanas periodā un, lai mazinātu negatīvo ietekmi uz tautsaimniecību, veicinot ekonomikas straujāku atgūšanos no Covid-19 izraisītās krīzes, kā arī ņemot vērā, ka jauno projektu ieviešana ir laikietilpīga, projektu sekmīgai ieviešanai līdz noteiktajam termiņam, t.i. līdz 2023. gada 31. oktobrim, nepieciešams operatīvi izsludināt projektu iesniegumu atlasi. |
| 2. | Sabiedrības līdzdalība projekta izstrādē  | Noteikumu projekti šo jomu neskar |
| 3. | Sabiedrības līdzdalības rezultāti  | Nav |
| 4. | Cita informācija | Īstenojot projektu, finansējuma saņēmēji nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par ES fondu publicitātes un vizuālās identitātes prasību nodrošināšanu. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM kā atbildīgā iestāde, CFLA kā sadarbības iestāde un DAP kā atzinumu sniedzēji projektos. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas, kā arī nenotiks esošu institūciju likvidācija vai reorganizācija. un nav paredzama būtiska ietekme uz cilvēkresursiem |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

V. Frišfelds, 66016704

Viesturs.Frisfelds@varam.gov.lv

1. Pirmo reizi ārkārtējā situācija Latvijā tika izsludināta 2020. gada 12. martā ar Ministru kabineta 2020. gada 12. marta rīkojumu Nr. 103 "*Par ārkārtējās situācijas izsludināšanu*" ar sākotnējo termiņu līdz 2020. gada 14. aprīlim, kas vēlāk tika pagarināts līdz pat 2020. gada 9. jūnijam. [↑](#footnote-ref-2)
2. Ministru kabineta 2020. gada 6. novembra rīkojums Nr. 655 "*Par ārkārtējās situācijas izsludināšanu*". [↑](#footnote-ref-3)
3. Ministru kabineta 2016. gada 2. augusta noteikumos Nr. 514 „Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” [↑](#footnote-ref-4)